মিজানুর রহমান কিশোরগঞ্জ প্রতিনিধি,চিলাহাটি ওয়েব : নীলফামারীর কিশোরগঞ্জে শনিবার বিকালে বঙ্গবন্ধু ও বঙ্গমাতা বেগম ফজিলাতুন্নেসা মুজিব গোল্ডকাপ প্রাথমিক বিদ্যালয় ফুটবল টুর্নামেন্টের ফাইনাল খেলা ও পুরস্কার বিতরণ স্থানীয় স্টেডিয়ামে অনুষ্টিত হয়। কিশোরগঞ্জ উপজেলা নির্বাহী অফিসার আবুল কালাম আজাদ এর সভাপতিত্বে প্রধান অতিথি হিসাবে উপস্থিত ছিলেন নীলফামারী ৪ আসনের সংসদ সদস্য ও বিরোধী দলীয় হুইফ আলহাজ মোঃ শওকত চৌধুরী। এতে বিশেষ অতিথি হিসাবে উপস্থিত ছিলেন কিশোরগঞ্জ উপজেলা পরিষদ চেয়ারম্যান মোঃ রশিদুল ইসলাম। কিশোরগঞ্জ থানার অফিসার ইন চার্জ (তদন্ত) মফিজুল ইসলাম, উপজেলা শিক্ষা অফিসার শরিফা আক্তার, উপজেলা জাতীয় পার্টির সাধারণ সম্পাদক মোঃ আলম হোসেন, নিতাই ইউনিয়ন পরিষদের চেয়ারম্যান মোঃ ফারুকুজ্জামান ফারুক প্রমুখ। আরো উপস্থিত ছিলেন সকল সহকারী উপজেলা শিক্ষা অফিসার ও সকল প্রধান শিক্ষকবৃন্দ। খেলার প্রর্থমার্ধে ট্রাইব্রেকারে নিতাই বাড়ীমধুপুর সরকারী প্রাথমিক বিদ্যালয় ৩-১ গোলে কেশবা ইউনাইটেড মডেল সরকারী প্রাথমিক বিদ্যালয়কে হারিয়ে দেয়। খেলা শেষে প্রধান অতিথি খেলায় অংশগ্রহনকারী বিজয়ী ও বিজতিদের মাঝে পুরস্কার বিতরণ করেন।